b"\n_START_ARTICLE_\nTorre de la Quadra de Puigloret\n_START_SECTION_\nDescripci\xc3\xb3\n_START_PARAGRAPH_\nEs tracta d'una torre de planta quadrangular de planta baixa i un pis amb un mas adossat. A la planta baixa es troba la porta d'arc de mig punt rebaixat i al primer pis una finestra rectangular. El parament \xc3\xa9s de pedra picada irregular excepte les cantoneres que s\xc3\xb3n de carreus regulars. Al terrat s'ha instal\xc2\xb7lat un dip\xc3\xb2sit modern que afecta al volum del conjunt.\n_START_SECTION_\nHist\xc3\xb2ria\n_START_PARAGRAPH_\nAquesta casa forta era el casal dels castlans menors del castell de Selma, centre de la quadra de Puiglloret. Del segle XIII a mitjans del XV eren castlans una branca de la fam\xc3\xadlia Montagut, que posse\xc3\xafa el feu i la domus de Puiglloret per l'orde del Temple (m\xc3\xa9s tard de l'Hospital), senyor del castell de Selma._NEWLINE_El casal senyorial es va convertir en una simple masia a finals del segle XIV quan Joan de Montagut es cas\xc3\xa0 amb Blanca Lloret, filla i hereva d'Antoni Lloret, i la fam\xc3\xadlia Montagut deixaren de residir a Puiglloret, llavors van establir al casal a Bernat Rofes, de Pontons. Per vincles familiars la quadra va passar a mans dels llinatge dels Boixadors de mas de Pontons a finals del segle XV, els quals en van ser senyors fins al segle XIX."